ZAKONSKE ODREDBE I NAREDBE 
O HRVATSKOM JEZIKU I PRAVOPISU 


ZAKONSKA ODREDBA 
o osnivanju Hrvatskog državnog ureda za jezik*) 


$1 
U okviru Ministarstva bogoštovlja i nastave osniva se 
Hrvatski državni ured za jezik. 


$£2. x 
Hrvatski državni ured za jezik rješava sva jezična pita- 
nja na području Nezavisne Države Hrvatske. 


$ 3. 
Hrvatski državni ured za jezik radit će u vezi s Hrvat- 
skom akademijom znanosti i umjetnosti u Zagrebu i s Hrvat- 
skim sveučilištem u Zagrebu. 


$ 4. 
Ovlašćuje se ministar bogoštovlja i nastave, da naredbom 
provede ovu zakonsku odredbu. 
$ 5. 
Ova zakonska odredba stupa na snagu danom progla- 
šenja u Narodnim novinama. 


U Zagrebu, dne 28. travnja 1941. 


Poglavnik: 
Dr. Ante Pavelić, v. r. 


Broj XXXIV-46-Z. p.-1941. 


Predsjednik zakonodavnog 
povjereništva pri Poglavniku: 
Dr. Milovan žanić, v. r. 


*) Zakonske tekstove navodimo onakvim pravopisom, kakvim 
su izašli u Narodnim novinama. 


10 


PROVEDBENA NAREDBA 
k zakonskoj odredbi o osnivanju Hrvatskoga državnog ureda 
za jezik 


#1. 

Zadatak je Hrvatskoga državnog ureda za jezik paziti 
na pravilnost i čistoću hrvatskoga jezika u javnoj upotrebi. 

Napose mu se povjeravaju ove dužnosti: 

1. priređivanje školskih knjiga 1 priručnika iz jezičnog 
područja (pravopisa, slovnice, priručnog rječnika i sl.); 

2. pregledavanje školskih knjiga za sve predmete; 

8. jezična suradnja sa zakonodavnim i izvršnim držav- 
nim i samoupravnim tijelima prilikom sastavljanja nacrta 
zakona, odredaba i naredaba; 

4. jezično savjetovanje piscima ili nakladnicima knji- 
ževnih i poučnih djela; 

5. jezični nadgled svih tiskopisa uopće; 

6. ispravljanje i odobravanje svih natpisa i oglasa na 
javnim mjestima ($ 9.); I 

7. nadgled jezika u kazalištima, kinematografima i kru- 
govalnim postajama; 

8. jezična promičba. 

$2. 

Hrvatski državni ured za jezik brine se za izradbu hrvat- 
skog pravopisa, slovnice i priručnog rječnika za školsku i 
opću upotrebu ili odobrava već izrađena djela te vrste. 

Bez odobrenja Hrvatskoga državnog ureda za jezik ne 
smije se objelodaniti ni jedno djelo, koje bi sadržavalo jezične 
propise. 

Znanstveno raspravljanje, ocjenjivanje i stavljanje pri- 
jedloga ostaje slobodno. 

883. 

U suradnji s Hrvatskom akademijom i Hrvatskim sveuči- 
lištem u Zagrebu poticat će Hrvatski državni ured za jezik 
znanstveno obrađivanje hrvatskog jezika. Osobito će nasto- 
jati, da se što prije izradi veliki rječnik suvremenoga hrvat- 
skog jezika i da se odrede jedinstveni stručni nazivi za sva 
područja ljudske djelatnosti. 

$ 4. 
Hrvatski državni ured za jezik osnovat će u svom Krilu 
hrvatski jezični muzej i knjižnicu. 


$ 5. 
Sve knjige, namijenjene školskoj upotrebi, imaju se do- 
staviti Hrvatskom državnom uredu za jezik, koji će ih s je- 
zične strane pregledati i ispraviti. 


$ 6. 
Piscima ili nakladnicima dužan je Hrvatski državni ured 
za jezik obaviti jezični pregled svakoga djela, koje mu prije 
tiskanja dostave u tu svrhu. 


8 7. 

Hrvatski državni ured za jezik surađivat će s jezične 
strane pri izrađivanju nacrta zakona, zakonskih odredaba, 
naredaba, pravilnika, napisa na tiskanicama, novčanicama, bi- 
ljezima i t. d. 

8 8. 

Sve dopise Hrvatskoga državnog ureda za jezik, kojima 
ge vrši jezična promičba, ili se javnost upozorava na jezične 
i pravopisne pogrješke, dužne su dnevne novine uvrštavati 
besplatno, ako ne prelaze veličinom polovicu tiskanog stupca 
pojedinih novina. 

8 9. 

Natpisi privrednih poduzeća, trgovina, gostionica, obrt- 
ničkih radionica i svih ostalih zanimanja i društava, za koje 
Hrvatski državni ured za jezik ustanovi, da nijesu u skladu 
s duhom hrvatskoga jezika, morat će se ispraviti i zamijeniti 
novima prema općim ili pojedinačnim nalozima Hrvatskoga 
državnog ureda za jezik. 


$ 10. 


Za jezičnu pravilnost i čistoću u državnim i drugim ka- 
zalištima i krugovalnim postajama brine se Hrvatski državni 
ured za jezik u dogovoru s upravama tih ustanova. 

šli 
Filmove s hrvatskim tumačem, slikovne i govorne re- 
klame ne smiju kinematografi pružati općinstvu, ako za nji- 
hov tekst nijesu prethodno dobili pismeno odobrenje Hrvat- 
skoga državnog ureda za jezik. 


$ 12. 

Gdje to traži obilje posla i gdje ima mogućnosti, slo- 
bodno je pojedinim državnim i privatnim ustanovama i podu- 
zećima držati posebnog namještenika kao jezičnog ispravljača, 
o čemu treba obavijestiti Hrvatski državni ured za jezik. 
U tom slučaju moći će Hrvatski državni ured za jezik oslobo- 
diti te ustanove od dužnosti, da mu šalju na prethodni je- 
zični pregled svoje sastavke, na koje se odnosi ova naredba. 


$ 13. 

Sastavci, koji se po $$ 2., 5., 6. i 7. ove naredbe dostav- 
ljaju Hrvatskom državnom uredu za jezik, imaju biti napi- 
sani pisaćim strojem. 

$ 14. 

Za obavljanje poslova iz $8 5., 6. i 9. ove naredbe pla- 
ćaju stranke pristojbu prema cjeniku i na način, koji će pro- 
pisati Hrvatski državni ured za jezik. 


$ 15. 

Prekršaji ove naredbe kaznit će se kao redarstveni pre- 

kršaji. 
$ 16. 

Upravni i pisarnički troškovi Hrvatskoga državnog ureda 
za jezik, nagrade suradnicima izvan Ureda, izdatci za jezični 
muzej, knjižnicu i znanstvena putovanja i ostali izdatci nami- 
ruju se iz državnog proračuna. 

Pročelnik Hrvatskoga državnog ureda za jezik može 
donositi odluke o stvarnim i osobnim izdatcima (honorarima) 
u granicama odobrene navjere i u granicama prihoda predvi- 
đenih u $ 14. provedbene naredbe. 

Prihode iz pristojba po $ 5. i 6. može pročelnik Hrvat- 
skoga državnog ureda za jezik upotrijebiti za nagradu isprav- 
ljačima izvan uredovnoga vremena do 80%, dok će 20% za- 
držati u blagajni ureda. Prihodi iz pristojba po $ 9. ne mogu 
se upotrijebiti za nagradu ispravljačima.* 

Ova naredba stupa na snagu danom proglašenja u Na- 
rodnim novinama. 


U Zagrebu, 12. srpnja 1941. 


Broj 477-Z. p.-1941. 
Doglavnik 
Ministar nastave: 
Dr. Mile Budak, v. r. 


MINISTARSKA NAREDBA 
o hrvatskom pravopisu 


Hrvatski pravopis mora odgovarati duhu hrvatskog je- 
zika, pa mu valja posvetiti osobitu pažnju. Znati pisati i 
znati govoriti nije isto, ali se jedno naslanja na drugo, pa 
pisanje prilagoditi govoru može imati svoje razloge samo 
dotle, dok ne bi pisanje zamelo riječ tako, da se ona iz pi- 
sma ne bi prepoznala. Otud i pitanje o glasovnom i korje- 
nitom pisanju. Duh pak jezika odlučuje o tom, da li ćemo 
ge i kad ćemo se i gdje ćemo se držati jednog ili drugog 
pisanja. Na duhu se osniva i samobitnost jezična, na hrvat- 
skom duhu hrvatska jezična samobitnost. 

Kako treba znanosti dati priliku, da i ova pitanja pro- 
dubljuje, a znanost nije ni u jednom kulturnom jeziku u tom 
dala za sva vremena posljednju riječ, ministarstvo bogoštov- 
lja i nastave prihvatilo je u pitanju o hrvatskom pravopisu 


#) Posljednje dvie stavke ovoga paragrafa dodane su provedbe. 
noj naredbi 31. listopada 1941. (Narodne novine od 5. XI. 1941.) 

ovu misao: hrvatski se pravopis ima provesti na načelu eti- 
mološkom tako, da se utvrde sve etimološke mogućnosti osno- 
vane na znanosti, koja ima odrediti svuda ono, što u duhu 
hrvatskog jezika nalazi svoju potvrdu. 

Prema tome dosadašnji školski pravopis mijenja se u 
ovim točkama: 

1. Glas đ ne sljubljuje se po zvučnosti, pa prema tome 
na pr. umanjenu riječ od žeđa treba pisati žeđca mj. žećca; 
vodstvo mj. vođstvo (voćstvo) i t.d. 

2. Kod riječi muškoga roda, koje se svršavaju na -tak 
i -dak s nepostojanim a, suglasnici t i d ostaju ispred ce 
bez promjene; dakle početak — početci, mjesto počeci; patak 
— patci, mj. paci; zadatak — zadatci, mj. zadaci; redak — 
redci, mj. reci; dohodak — dohodci, mj. dohoci; cvijetak — 
cvijetci, mj. cvijeci; predak — predci i t. d. 

Kod riječi sa završetcima -tac i -dac s nepostojanim 
a, gdje je potrebno označiti razliku u značenju riječi, čuvaju 
se osnovni suglasnici; na pr. mlatac — mlatci, mladac —- 
mladci i sl. 

3. Kad nakon ispadanja nepostojanoga a od završetka 
-lac muških imenica dođe glas I na kraj sloga, ne pretvara 
se u o i ne slijeva se s prethodnim o; na pr. stolac — stolci, 
mj. stoci; dolac — dolci, mj. doci i t. d. 

4. U imenima mjesta s nepostojanim a ne provodi se 
sljubljivanje, kad a ispadne; na pr. Medak — Medka, mj. 
Metka; Gradac — Gradca, mj. Graca i t. d. 

5. Pravopisnom pravilu, da se glas d ne mijenja u t, 
ako se nalazi u složenim riječima ispred s, c, š, č, 6, kad se 
ovim glasovima počinje druga riječ u složenici (prema čemu 
treba pisati: odsjek mj. otsjek; predsjednik mj. pretsjednik; 
odcijepiti mj. otcijepiti; odšetati mj. otšetati; kadšto mj. 
katšto; nadčovječan mj. natčovječan; odćušnuti mj. otćušnuti 
it. d.), dodaje se: 

U riječima, kojima se označuje viši ili niži položaj u 
odnosima službe, zvanja, zanimanja, organizacije i sl., pri- 
jedlozi nad i pod čuvaju glas d bez promjene; na pr. nad- 
poručnik, podpredsjednik i t. d. 

6. Nema sljubljivanja u tvorbi futura I., pa se piše ra- 
stavljeno dat ću, past &euit.d. 

7. Ne ispadaju glasovi kod zamjenica, pa se piše tko. 
netko, nitko, svatko. 

8. Glas h se piše kod imenica na pr. duhan (ne duvan), 
kuhinja (ne kujna). 

9. Strane se riječi pišu: 1) kako se pišu u jeziku, iz 
kog potječu, na pr. Rousseau, Dumas, Goethe, Shakespeare; 
2) kako ih je prisvojio hrvatski izgovor i pravopis, na pr. 
Homer, Helen, historija, hereza, kemija it. d. 

10. Velikim početnim slovom pišu se obadvije riječi u 
imenima mjesta bez obzira na to, da li se opća imenica uzi- 
ma u pravom ili u prenesenom značenju; dakle kao što se 
piše Grubišno Polje, Velika Gorica i t. d., treba pisati i Dugo 
Selo, Stubičke Toplice i t. d. 

11. U znak poštovanja pišu se velikim početnim slovom 
Poglavnik, Doglavnik i Nezavisna Država Hrvatska. 

12. Kod imena ustanova piše se prva riječ velikim po- 
četnim slovom. Nazivi različitih ministarstava ne pišu se ve- 
likim slovom, nego samo na početku rečenice. 

Priređivači novih školskih knjiga imaju se držati ove 
naredbe. 


U Zagrebu, dne 23. lipnja 1941. 
Doglavnik 


ministar bogoštovlja i nastave: 
Dr. Mile Budak, v. r. 


ZAKONSKA ODREDBA 
o hrvatskom jeziku, o njegovoj čistoći i o pravopisu 


članak 1. 

Jezik, što ga govore Hrvati, jest po svom izvoru, po 
poviestnom razvitku, po svojoj razprostranjenosti na hrvat- 
skom narodnom području, po načinu izgovora, po slovničkim 
pravilima i po značenju pojedinih rieči izvorni i osebujni je- 


16 


zik hrvatskog naroda, te nije istovjetan ni s jednim drugim 
jezikom, niti je narječje bilo kojega drugog jezika, ili bilo 
s kojim drugim narodom zajedničkog jezika. 

Zato se zove ,hrvatski jezik“. 


Članak 2. 

Hrvatski je jezik javno dobro hrvatskog naroda, pa ga 
nitko ne smije izkrivljivati niti nagrđivati. Stoga je zabra- 
njeno u izgovoru i u pisanju upotrebljavati rieči, koje ne od- 
govaraju duhu hrvatskoga jezika, a u pravilu rieči tuđice, 
posuđene iz drugih pa i sličnih jezika. 

Iznimno se mogu upotrebljavati rieči, koje su već za- 
dobile posebno značenje, te se mogu samo težko ili nikako 
nadomjestiti domaćim riečima. 


Članak 3. 

Zabranjuje se davati nehrvatska imena i nazive trgo- 
vinama, poduzećima, zavodima, družtvima i bilo kakovim 
ustanovama, a isto je tako zabranjeno izvješavati i postav - 
ljati javno bilo kakove nadpise, koji stoje u protimbi s usta- 
novama ove zakonske odredbe. 


Članak 4. 

Hrvatski službeni i književni jezik jest štokavsko na- 
rječje jekavskoga odnosno iekavskoga govora. Gdje je u 
ikavskom govoru kratko ,i“, ima se pisati i izgovarati »je“, 
a gdje je u ikavskom govoru dugo ,i“, ima se izgovarati i 
pisati ,ie“. 

članak 5. 

Na književnim djelima napisanim na bilo kojem narječju 
ili govoru ima se na iztaknutom mjestu vidljivo označiti, da 
je napisano na odnosnom narječju. 


članak 6. 
Mjesto neodređenog glagolskog oblika ne smije se u 
budućem vremenu upotrebljavati ,da“ sa sadašnjim vreme- 
nom. 

članak 7. 


Na hrvatskom se jeziku ima pisati po korienskom, a 
ne po zvučnom pravopisu. 


Članak 8. 


Ministarstvo će nastave postaviti naredbenim putem 
povjerenstvo, koje će odrediti sve potrebno, da se ustanove 
ove zakonske odredbe privedu u djelo, i koje će se brinuti, 
da se hrvatski jezik očisti, a pravopis ustali u duhu ove za- 
konske odredbe, te će ujedno propisati i kazne za zaštitu 
čistoće jezika i pravopisa. 


Članak 9. 

Dok povjerenstvo, spomenuto u čl. 8., ne izradi konačna 
pravila hrvatskoga pravopisa u duhu ove zakonske odredbe, 
moći će se privremeno u školama upotrebljavati knjige pri- 
ređene na temelju ministarske odredbe o pravopisu od 23. 
lipnja 1941. 


članak 10. 


Ova zakonska odredba zadobiva pravnu moć danom nje- 
zina proglašenja, a provedba se povjerava ministru nastave. 


Dano u Zagrebu, dne 14. kolovoza 1941. 


Poglavnik 
Nezavisne Države Hrvatske: 
Dr. Ante Pavelić, v. r. 


Broj CCXLIX-1083-Z.p.-1941. 


Ministar nastave: 

Dr. Mile Budak, v. r. 
Predsjednik 
zakonodavnog povjerenstva 

PP, ministar: 
Dr. Milovan žanić, v. r. 

ZAKONSKA ODREDBA 
o tumačenju članka 8. zakonske odredbe od 14. kolovoza 1941. 
broj CCXLIX-1083-Z. p.-1941 o hrvatskom jeziku, o njego- 
voj čistoći i o pravopisu 


1 
Propisi članka 8. zakonske odredbe od 14. kolovoza 1941. 
broj CCXLIX-1083-Z. p.-1941 o hrvatskom jeziku, o njego- 
voj čistoći i o pravopisu imaju se razumjeti ovako: 
»Ministarstvo nastave imenovat će naredbom povjeren- 
stvo, kome je zadaća: 1. uklanjati rieči, koje ne odgovaraju 
duhu hrvatskog jezika i rieči tuđice, te ovakve rieči nado- 
mještati domaćim; 2. izraditi i predložiti ministarstvu nastave 
pravila za korienski pravopis. Kada povjerenstvo svrši svoju 
zadaću, ministarstvo nastave će narediti njegov prestanak, 
Kazne za zaštitu čistoće jezika i pravopisa propisat će 
naredbom ministarstvo nastave.“ 
Poglavnik 
Nezavisne Države Hrvatske: 
Dr. Ante Pavelić, v. r. 


Broj: CCCLXXXVII-1886-Z.-1041. 


Ministar pravosuđa i bogoštovlja: 
Dr. Mirko Puk, v. r. 


PROVEDBENA NAREDBA 
k zakonskoj odredbi o hrvatskom jeziku, o njegovoj čistoći i o 
pravopisu od 14. kolovoza 1941. broj CCXLIX-1083-Z.-p.-1941 


Na temelju članka 10. zakonske odredbe o hrvatskom 
jeziku, o njegovoj čistoći i o pravopisu od 14. kolovoza 1941. 
br. CCXLIX-1083.-Z.-p.-1941 propisujem ovu provedbenu na- 
redbu: 

ši 

Za pisanje dvoglasa ie i je. koji su postali od č (jat), 

naredjuje se sliedeće: 

1. Gdje je u ikavskom govoru dugo i, postalo od č (jat), 
ima se u hrvatskom književnom jeziku pisati ie, na pr. biel, 
cviet, diete, liek, riedak, svieća, tielo, zviezda, a gdje je u 
ikavskom govoru kratko i, postalo od č (jat), ima se kao 
i dosad pisati je, na pr. djeca, mjesto, pjesma, susjed, tjerati. 

2. Skup ie jednosložni je dvoglas, te se ne smije raz- 
stavljati, na pr. ri-edak, li-ep, sni-eg, sni-ega, nego rie-dak, 
liep, snieg, snie-ga. 

3. Od dugog ie postaje kratko je u ovim slučajevima: 

a) u oblicima i izveđenicama: diete — djeteta, djeca, 
djetinjski; biel — bjelji, bjelina; liep — ljepši, ljepota; Nie- 
mac — Njemačka; rieč — rječnik, rječit; vienac — vjenčić, 
vjenčati; zamieniti — zamjenjivati, zamjenik i Va: 

b) u dugoj množini (na -ovi) jednosložnih imenica, koje 
u 1. i 2. padežu jednine imaju jednaki naglasak, na pr. cviet, 
cvieta (ikavski: cvit, cvita) — cvjetovi; snieg, sniega, (ikav- 
ski: snig, sniga) — snjegovi; viek, vieka (ikavski: vik, 
vika) -—> vjekovi; žlieb, žlieba (ikavski: žlib, žliba) — žlje- 
bovi. Onakve imenice, koje u 2. padežu jednine imaju dru- 
gačije naglaske nego u 1. padežu, zadržavaju u dugoj 
množini ie, na pr. liek, lieka (ikavski: lik, lika) — liekovi; 
briest, briesta (ikavski: brist, brista) — briestovi. 

4. Iza r ne dolazi prema ie kratko je, nego samo e: 
vrieme — vremena, brieg — bregovi, priek — preči. Ali ipak 
ostaje je u nekim slučajevima, kao što su: crjepovi, pogrješ- 
ka, strjelica, vrjednoća. 

5. Izpred o i izpred j ikavsko i ostaje i u iekavskom i: 
cio (ciel), dio (diel), htio (ali htjela), Biograd (na moru), 
sijati, grijati, smijati se, ali sjeo (ne — sio), jeo (ne — io), 
sreo (ne — srio), vreo (ne — vrio), zreo (ne — zrio). 

6. U dugim slogovima ne piše se ie nego je: 

a) u 2. padežu množine imenica, koje u 1. padežu jed- 
nine imaju kratko je: djelo — djela, vjera — vjera, medvjed 
— medvjeda, koljeno — koljena; 

b) u kosim padežima i u prošlom glagolskom prilogu, 
kad je stoji izpred dva suglasnika, od kojih je prvi 1 lj, n, 

r, v: drvodjelac — drvodjelca, ponedjeljak — ponedjeljku, 
zasjenak — zasjenkom, primjerak — primjerci, nadjevak — 
nadjevcima, vidjeti — vidjevši; 

c) u umanjenicama, kao što su djelce (od djelo), sjenka 
(od sjena); 

d) u nekim imenicama od milja (hipokoristici) : djeva 
(prema djevica), djedo (prema djed), Stjepo (prema Stje- 
pan); 

e) u nekim glagolima: namještati (prema namjestiti), 
zamjerati (prema zamjeriti). 


$2. 

Od jednosložnog dvoglasa ie valja razlikovati: 

1. dvosložni skup ie u tudjim riečima, na pr. hieroglif, 
Orient, garsoniera ($ 6.); 

2. dvosložni skup ije, koji je po postanju različit od ie. 
Takvo ije dolazi: 

a) u 2. padežu jednine i u 1. padežu množine imenica 
na -ija: biskupije, nacije ($ 6.), davorije, Ilije, pukovnije, 


zmije; 
b) u oblicima zamjenica i komparativa, i u prilozima, 
na pr. čije, čijega, čijem — čistije, novijega, zdravijem -— 


prije, poslije; 

€) u oblicima (sadašnje vrieme, trpni pridjev) i gla- 
golskim imenicama glagola: biti, gnjiti, kriti, liti, miti, piti, 
šiti, viti, brijati, grijati, sijati, smijati se, vijati, smjeti, umjeti, 
(do)spjeti, (pro)htjeti se, na pr. bijem, biješ, bije, bijemo. 
bijete, bijen, bijenje; grijem, griješ, grije, grijemo, grijete; 
smijem, smiješ, smije, smijemo, smijete; 

d) u obliku nije, te u riečima ijedan, nijedan; 

e) u tudjim riečima kao Arije, Poncije — studije, stu- 
dijem, Poncijem, Verdijem — Poncijev, Verdijev — arijevac, 
arijevski ($ 6.). 

$ 3. 

Za pisanje korienskim pravopisom naredjuje se: 

1. a) Izjednačivanje suglasnika po zvučnosti ne ozna- 
čuje se u pismu, na pr. vrabci (od vrabac), dohodka (od do- 
hodak), grozdka (od grozdak), hrbta (od hrbat), gibka (od 

gibak), riedka (od riedak), mrzka (od mrzak), jednačba, 
glasba, svatba, otačbina, zadušbina, naručbenica, zubčanik, 
šibčica, rožčić, ženitba, Zagrebčanin, blažče, hljebčić, obraz- 
čić, pripoviedka, šibka, opazka, robkinja, klubko, Vladko, po- 
trebština, lupežtina, zubčan, drugčiji, klubski, gladčati, griz- 
kati, dubsti, grebsti, muzti, bezcjen, bezznačajan, obezčas- 
titi, izćuškati, izkaz, izpit, izsjeći, iztok, izzviždati, izžlie- 
biti, nadkonobar, nuzprostorija, nuzzgrada, obći, obkoliti, ob- 
sada, obtok, odkriti, podkopati, predpostavka, razkopati, raz- 
sijati, razsvjeta, razžalostiti, uzhit, uzkrsnuti, petdeset, šest- 
deset, devetdeset, naleđke, natražke, kadkad. 


b) Imenice s dočetkom -tvo (od starijeg -stvo), ako su 
izvedene od osnove, koja se svršava na c, č, k, g, z, ž, valja 
pisati s dočetkom -čtvo odnosno -žtvo, na pr. samačtvo, pje- 
vačtvo, vojničtvo, družtvo, množtvo, knežtvo, lupežtvo. Isto 
tako i pridjevi s dočetkom -ki (starije -ski), kojima se osnova 
svršava na g, z, ž, pišu se s dočetkom -zki odnosno -žki, na pr. 
englezki, francuzki, filoložki, pažki, požežki, pražki, ubožki, 
parižki, vitežki, mužki, lupežki. 

2. Slovo n izpred b i p ostaje, na pr. jeftinba, hinba, 
nastanba, obranbeni, zelenbać, jedanput, stranputica. 

3. Slova d i t redovito ostaju iza s, z, š, ž u skupovima 
od tri suglasnika, na pr. bolestna (od bolestan), žalostna (od 
žalostan), bolestnik, častnik, dužnostnik, vjestnik, pestnica, 
mastnoća, vrstnoća, gostba, izvlastba, listka (od listak), če- 
ljustka, daždka (od daždak), šestnaest, grozdna (od grozdan, 
drugo je grozan), nuždna (od nuždan), kazalištni, sveučilištni, 
zemljištni, ustmen, daždnjak. 

4. Slova d i t redovito ostaju izpred c, č, S, Šš, na pr. 
srdce, dlietce, otca, sudca, dohodci, dobitci, Mletci, patče, si- 
rotče, govedče, sudčev, otčev, srdčan (na pr. grč), Gradčanin, 
Mletčanin, gospodstvo, srodstvo, brodski, susjedski, hrvat- 
ština, gospodština. 

54. 

Pod pravila iz predhodnog paragrafa ne podpadaju rieči: 

1. u kojima bi se našla dva d. Pisat će se dakle: odav- 
na, ođerati, odieliti, podanik, odahnuti. Izuzimaju se rieči, 

gdje je pisanje dd neobhodno potrebno za razumievanje, na pr. 
preddvorje, poddialekt, poddnevnik; 

2. u kojima dolazi priedlog s kao sastavni dio složenice, 
na pr. zbiti, zdjela, zdravlje, zgrabiti, nezgrapan, ozbiljan, 
suzbiti, zgoda; 

3. u kojima dolazi skup stl, na pr. rasla (prema rastao), 
raslina, sraslica; i 

4. rieči, u kojima se veza s korienskim suglasnikom više 
ili manje zatrla, odnosno kojima se pisanje po zvučnom na- 
čelu obćenito potvrdjuje iz velike davnine, na pr. braco, dje- 
ca, dječji, dječak, gdje, iza, kriška, luckast, ljestve, mast, na- 
tjecati se, natječaj, nozdrva, očinski, očuh, poočim, požnjak, 
predšasnik, priča, srčan ( junačan), svečan, vazda, vježba, 
vršnjak, zapučak, zgusnuti se. Sve ovakve rieči imaju se 
navesti u pravopisnom rječniku. 


$ 5. 

Propisi ove naredbe ne odnose se na pisanje prezimena j 
zemljopisnih imena. Ona se pišu i dalje, kako se uobičajilo, 
na pr. Bijelić, Slijepčević, Bošković, Drašković, Juzbašić, Mu- 
radbegović, Ljupča planina, Čvrsnica, Gračani, Vrapče, ali u 
zemljopisnim imenima ije, postalo od š (jat), valja zamieniti 
s ie, na pr. Bieljina, Osiek, Priedor, Rieka. 


8 6. 

Za pisanje tudjih rieči naredjuje se: 

1. Ostaje u pismu zvučni suglasnik izpred bezzvučnoga 
u predmetcima ab-, ob-, sub-, ad-, na pr. absolutan, obser- 
vatorij, substancija, adhezija. 

2. izmedju i-e ne umeće se j, osim na kraju rieči te iz- 
pred nastavaka za oblike i tvorbu, na pr. hieroglif, garsoniera, 
orient; ali se piše: Arije, Poncije — studije (2. padež jednine 
i 1. padež množine od studija), studijem (7. padež od studij), 
Poncijem, Verdijem (7. padež od Poncije, Verdi) -— Poncijev, 
Verdijev; arijevac, arijevski. 

3. Izmedju i-a ne umeće se j, osim na kraju rieči i u iz- 
vedenicama izpred hrvatskih dočetaka, kao što su -ac, -alac, 
-anac, -anski, -anstvo. Prema tome piše se bez j: cian, Siam, 

dialog, Diana, piaster, trializam, alianca, Efialt, gladiator, 
Iiiada, kariatida, miliarda, miriada, salmiak, socialist, trivia- 
lan, amoniak, materializam, meridian, provincial i t. d. 

Na kraju se piše -ija: a) u 1. padežu jednine i u 2. pa- 
dežu množine, na pr. hrija, arija, Indija, studija, variacija; 
b) u 2. padežu jednine i množine imenica s dočetcima -ije, 
-ij, -io, -i, na pr. Arija, Poncija (2. padež jednine od Arije, 
Poncije), kolegija (2. padež jednine i množine od kolegij), 
studija (2. padež jednine i množine od studij i studio), Ver- 
dija (2. padež od Verdi). 

Ostaje j u izvedenicama, kao što su: Indijac, gimnazi- 
jalac (gimnazijalka), Belgijanac (Belgijančev), komedijaš 
(komedijaški), arijanski, arijanstvo. 


$ 7. 
Izradba pravopisnog priručnika u smislu ove provedbene 
naredbe povjerava se Hrvatskom državnom uredu za jezik. 


$ 8. 

Do izdanja novog pravopisnog priručnika vriedđe i dalje 
pravila, kako su propisana u VIII. izdanju Boranićeva pravo- 
pisa (od g. 1941.), i propisi ministarske naredbe o hrvatskom 
pravopisu od 23. lipnja 1941., koliko se ne protive ovoj pro- 
vedbenoj naredbi. 

89. 

Ova provedbena naredba zadobiva pravnu moć danom 
proglašenja u Narodnim novinama, a poslije 1. siečnja 1943. 
zabranjuje se upotreba bilo kakvog drugog pravopisa, protiv- 
nog slovu i duhu ove provedbene naredbe. 

U Zagrebu, dne 27. lipnja 1942. 

Ministar nastave: 
Ratković, v. r. 
Broj: U. m. 1499-1942. 

